[{"text_idx": "#000009", "text": "Datblygu, Adolygiad a Gwella\u2019r Modiwl"}, {"text_idx": "#000017", "text": "Mae adroddiad Gwybodaeth am y Farchnad yn rhoi gwybodaeth i chi am raglenni tebyg yn y sector AU, ynghyd a\u0302\u2019r galw, y cystadleuwyr sy\u2019n perfformio orau, lefelau ffioedd dysgu a gwybodaeth gan asiantau rhyngwladol am recriwtio posibl yn fyd-eang. Mae\u2019r adroddiad yn darparu darlun cynhwysfawr o\u2019r potensial i recriwtio ar gyfer eich rhaglen, er bod rhai cyfyngiadau iddo lle ceir meysydd newydd."}, {"text_idx": "#000020", "text": "Bydd yr Adroddiad Gwybodaeth am y Farchnad yn darparu gwybodaeth ynghylch y galw tebygol yn y farchnad am eich rhaglen newydd arfaethedig. Bydd yr adroddiad yn dynodi a yw\u2019n debygol y bydd galw sylweddol, peth galw neu alw cyfyngedig, a bydd yn dynodi ffynonellau\u2019r galw hwn (y farchnad gartref neu dramor, a gwledydd neu ardaloedd penodol). Bydd hyn yn eich helpu i ddatblygu strategaeth i farchnata\u2019r rhaglen newydd arfaethedig yn y ffordd fwyaf effeithiol er mwyn cynyddu i\u2019r eithaf y cyfraddau recriwtio yn y marchnadoedd a nodwyd. Os yw\u2019r adroddiad yn canfod mai marchnad gyfyngedig sydd, dylech ystyried diwygio\u2019r cynnig tuag at raglen wahanol."}, {"text_idx": "#000021", "text": "Fodd bynnag, mae eithriadau i hyn. Mae rhai meysydd pwnc yn newydd i\u2019r sector (yn anad dim ym meysydd iechyd a\u2019r gwyddorau) ac felly nid oes digon o ddata i ddangos marchnad amlwg. Yn yr achosion hyn bydd yr adroddiad ar y farchnad yn dynodi marchnadoedd posibl, a dylai\u2019r Coleg gyflwyno achos clir y bydd y rhaglen newydd yn recriwtio\u2019n ddigonol."}, {"text_idx": "#000022", "text": "Mae cynigion mewn marchnad newydd yn fwy o risg i\u2019r sefydliad, felly rhaid cyflwyno achos cadarn i ddatblygu rhaglenni yn y meysydd hyn."}, {"text_idx": "#000023", "text": "Mae hon yn farn sy\u2019n cael ei harddel yn gyffredin ond mae\u2019n fwy tebygol nad oes marchnad ac nad yw cystadleuwyr wedi datblygu rhaglenni am y rheswm hwn. Ar achlysuron prin efallai y byddwn yn gallu sicrhau mantais symudwr cyntaf mewn marchnadoedd newydd, yn enwedig lle mae gennym berfformiad sydd ar flaen y gad yn y sector, ond nid yw rhagoriaeth ymchwil wastad yn trosi\u2019n rhaglenni sydd ar flaen y gad yn y farchnad."}, {"text_idx": "#000024", "text": "Unwaith y byddwch yn cael yr Adroddiad Gwybodaeth am y Farchnad fel arfer bydd gennych ddigon o wybodaeth ynghylch y galw am eich cynnig yn y farchnad. Lle nad oes ond data cyfyngedig, efallai y bydd rhywfaint o ymchwil arbenigol bellach yn ofynnol i bennu\u2019r marchnadoedd recriwtio tebygol."}, {"text_idx": "#000027", "text": "Mae hyfywedd ariannol ac addysgol yn hollbwysig i lwyddiant parhaus y Brifysgol yn yr amgylchedd newydd y mae Addysg Uwch yn gweithredu ynddo yn awr. Mae\u2019r Bwrdd Rheoli Rhaglenni yn sicrhau bod yr holl weithgarwch datblygu rhaglenni\u2019n hyfyw ac yn cyfrannu at dwf y Brifysgol. Bydd yr holl weithgarwch recriwtio ar gyfer rhaglenni\u2019n cael ei adolygu\u2019n flynyddol a byddir yn ymchwilio ymhellach i unrhyw raglenni nad ydynt yn hyfyw a gall y rhaglenni hyn gael eu hamlygu ar gyfer eu tynnu\u2019n o\u0302l."}]